cyanic-selkie/wikianc huggingface dataset:
Russlands invasjon av Ukraina 2022
NATO
På bakgrunn av NATO-landenes våpenleveranser hevdet utenriksminister Sergej Lavrov (26. april) at NATO i praksis er i krig med Russland. NATO og USA sier at landene ikke er i krig med Russland. President Biden utelukker direkte militær konfrontasjon med Russland. Tormod Heier uttalte at Lavrov har et poeng ved at det har blitt en stedfortrederkrig. Karsten Friis ved NUPI uttalte at man ikke er krig før man skyter direkte på hverandre. Ukraina mottar i tillegg etterretning fra Storbritannia og USA, noe som gir dem god oversikt over russiske styrkers bevegelser. I april utvidet de vestlige landene leveransene til å omfatte mer offensive våpen som stridsvogner. President Emmanuel Macron var i mars bekymret for at leveranse av tunge, offensive ville føre til at Russland definerte NATO som medvirkende (co-belligerent) i krigen og dermed gjøre NATO-land til legitime angrepsmål. Folkerettsekspert Cecilie Hellestveit uttalte i mars at det ikke er i strid med FN-pakten å levere våpen til den ene parten og at det ikke gjør NATO-landene til part i krigen. Ifølge Hellestveit gjør våpenleveransene NATO-landene til medkrigere og Russland kan gjøre enkelte militære tiltak mot leveransene uten å bryte NATO-landenes suverenitet. Jussprofessor Knut Einar Skodvin uttalte i mars at det er lang praksis for at land har levert våpen uten å bli ansett som part i konflikten for eksempel USAs våpenleveranser før USA gikk inn i andre verdenskrig på Storbritannias side.
Omsetningsgjeldsbrev
Det fremgår av kredittkjøpsloven § 9 at det ikke er tillatt med bruk av omsetningsgjeldsbrev i forbrukerkredittkjøp og ved kjøp av tjenester på kreditt. Begrunnelsen for dette er forbrukere skal vernes mot det tap av innsigelser som kan følge av gjeldsbrevloven § 15. Hvis forbudet mot bruk av omsetningsgjeldsbrev brytes, vil gjeldsbrevloven § 15 allikevel komme til anvendelse på vanlig måte ved overdragelse av gjeldsbrevet. Det fremgår av kredittkjøpsloven § 8a at forbrukerbeskyttelsen bare gjelder så lenge ”ikke noe annet er fastsatt i lov”. Så her vil altså gjeldsbrevloven § 15 komme til anvendelse når omsetningsgjeldsbrev brukes i forbrukerforhold, selv om det ikke er tillatt etter gjeldsbrevloven § 9, jf. Ot.prp. nr. 72 (1991-92) s. 93.
Finansieringsvirksomhetsloven gjelder for vanlig utlån fra banker og andre finansinstitusjoner til forbrukere. Etter denne lovs § 2-12a gis Kongen hjemmel til å gi lignende type regler som kredittkjøpsloven § 9, men dersom Kongen gjør det vil de få en helt annen rekkevidde. § 2-12a tredje ledd kan brukes som hjemmel til å gi forbud mot at omsetningsgjeldsbrev benyttes. Hvis dette blir gjort vil så å si alle slags boliglån og andre slags lån til forbrukere som gis mot vanlige pantobligasjoner eller ordregjeldsbrev falle utenfor gjeldsbrevloven kapittel 2 om omsetningsgjeldsbrev. Skulle det noen gang gis en forskift etter § 2-12a, vil man måtte gjøre pantobligasjoner til ikke-negotiable ved en tilføyelse av en såkalt rektaklausul eller negativ ordreklausul, og ordregjeldsbrev måtte erstattes med vanlige enkle navnegjeldsbrev.
Russlands invasjon av Ukraina 2022
FN
[[Fil:UN Security Council Resolution on Russia’s Aggression Toward Ukraine.svg|miniatyr|En resolusjon fra FNs sikkerhetsråd om å kreve at Russland trekker seg ut av Ukraina ble nedlagt veto av Russland 25. februar.
{{legend|#23B14D|Stemte for}} {{legend|#ED1B24|Stemte mot}} {{legend|#FFC613|Avsto}} {{legend|#C9C1CD|Deltok ikke}}]] FNs generalsekretær António Guterres oppfordret Russland til å umiddelbart avslutte aggresjonen i Ukraina, mens de franske og amerikanske ambassadørene kunngjorde at de ville presentere en resolusjon for FNs sikkerhetsråd den 25. februar 2022. Storbritannia, USA, Canada, og EU stemplet angrepet som uprovosert og uberettiget og lovet harde sanksjoner mot russiske enkeltpersoner, bedrifter og eiendeler. Den 25. februar la Russland ned veto mot et utkast til resolusjon fra Sikkerhetsrådet som «på det sterkeste beklager den russiske føderasjonens aggresjon». Elleve land stemte for, og tre avsto: Kina, India og De forente arabiske emirater.
FNs ekstraordinære generalforsamling vedtok 2. mars 2022 en resolusjon som fordømte Russlands invasjon av Ukraina. 141 land stemte for og 35 avsto (inkludert Kina, India, Pakistan og Sør-Afrika). Fem land stemte i mot: Russland, Belarus, Nord-Korea, Eritrea og Syria.
Norge
Norges Idrettsforbund oppfordret i en uttalelse 26. februar til utestengelse av russiske og belarusiske utøvere, idrettsledere og tillitsvalgte fra internasjonal idrett. I en presisering 4. mars ble det sagt at vedtaket ikke skulle ha utilsiktede konsekvenser blant annet for barn og unges deltakelse i idrett. I et nytt møte i idrettsstyret 10. mars ble det blant annet presisert som en anbefaling at russiske og belarusiske barn og unge ikke skulle kunne representere sitt hjemland i slike konkurranser verken individuelt eller som landslag.
Forholdene internt i Russland
Russiske myndigheter innførte mulighet for fengselsstraff for spredning av «falsk informasjon» om hendelsene i Ukraina. Det er ikke tillatt å bruke orde «krig» og «invasjon» og russiske media omtaler det i stedet som en «militær spesialoperasjon». Det ukrainske forsvaret omtales som «nasjonalister» eller «nasjonalistiske bataljoner», og Ukraina omtales som «territorium» (ikke som egen stat). Enkelt russere tror på Putins fremstilling om at russiske styrker skal redde Ukraina fra nazister. BBC, Voice of America og Deutsche Welle ble blokkert i Russland 4. mars.
Den russiske komikeren Maksim Galkin kritiserte krigføringen og sa at Russland er ansvarlig for skrekkelige ting. Galkin er også kjent som Alla Pugatsjovas ektemann. De to har flyttet til Israel. Galkin er en av Russlands ledende komikere og har 9,5 millioner følgere på instagram.
I mai 2022 ble det meldt at 3,8 millioner innbyggere har forlatt Russland siden invasjonen. Blant disse anslås det å være 100.000 IT-ingeniører og det er ventet at flere titusen vil følge etter. Russland har en betydelig IT-sektor med mange dyktige IT-arbeidere og IT-selskapene har dels konkurrert med og dels vært underleverandører til store internasjonale selskap.
Den russiske journalisten Anton Krasovsky ble i november 2022 tatt av luften i fjernsynskanalen RT. Bakgrunnen var at han argumenterte for å drukne ukrainske barn og at ukrainere burde stenges inne i husene for å bli brent levende.
Kirken
Patriark Kirills (Den russisk-ortodokse kirkes leder i Moskva) posisjon etter invasjonen har blitt forstått som uttrykk for en teologisk legitimering av invasjonen, samtidig som det hevdes en kirkelig autoritet over Kyivs kirkeledere.
Stater og territorier som begikk «uvennlige handlinger mot Russland»
Den 5. mars 2022 godkjente Russlands regjering en liste over stater og territorier som Russland mente begikk «uvennlige handlinger mot Russland», russiske selskaper og russiske borgere. Russland grunngav landene i listen med at de hadde sluttet seg til sanksjonene mot Russland etter Russlands invasjon av Ukraina. Dette innebar at russiske enkeltpersoner, selskaper og myndigheter som har utenlandske handels-obligasjoner i utenlandske selskaper, kunne betale utenlandske kreditorer i rubler.
Listen inneholdt følgende stater og territorier:
Sanksjoner
Russland stengte 8. april 2022 kontorene til 15 internasjonale kontorer i landet, herunder kontorene til Human Rights Watch og Amnesty International. Russland stanset også all kontakt med partinære tyske stiftelser som Adenauer-, Ebert-, Böll-, Naumann- og Brandt-stiftelsene.
Russiske myndigheter offentliggjorde 21. mai 2022 en liste over 963 amerikanske borgere som er utestengt fra Russland. Listen omfatter blant andre president Joe Biden, visepresident Kamala Harris, utenriksminister Anthony Blinken, Facebook-grunnlegger Mark Zuckerberg og skuespiller Morgan Freeman.
Mangel på arbeidskraft
Ved at så mange russiske menn ble opptatt med krigshandlinger, ble drept eller invalidisert i kamper, flyktet fra Russland for å unngå mobilisering, eller ble flyttet over til rustningsindustri, oppstod mangel på arbeidskraft i endel bransjer, som for eksempel jordbruk og maskinførere.
Samtalerunder mellom Russland og Ukraina
Den første runden med forhandlinger mellom delegasjoner fra Russland og Ukraina, ble holdt mandag 28. februar 2022, i Homjel-regionen sørøst i Belarus, ved grensa til Ukraina. Etter flere timer med forhandlinger, ble disse avsluttet og var resultatløs. Men partene ble enige om en runde nummer to med samtaler om konflikten ved et senere tidspunkt.
Torsdag 3. mars 2022 ble det bekreftet at den andre runden med forhandlinger mellom delegasjoner fra Russland og Ukraina, skulle foregå i regionen Brest vest i Belarus. Fra ukrainsk side deltok blant andre Mykhajlo Podoljak og politikeren og forretningsmannen Davyd Arakhamija. Den ukrainske delegasjonen uttalte etter forhandlingene at de hadde oppnådd «felles forståelse» med Russland om evakuering av sivile. Ukrainas delegasjon ønsket å forhandle frem trygge korridorer i landet for flyktninger og humanitær hjelp.
Mandag 7. mars 2022 møttes delegasjoner fra Ukraina og Russland igjen for en tredje runde med samtaler i Brest Belarus, siden Russlands invasjon av Ukraina. Igjen ble samtalene avsluttet og var resultatløse. Men partene ble nok en gang enige om en ny runde med samtaler om konflikten ved et senere tidspunkt.
Torsdag 9. mars 2022 møttes den ukrainske utenriksministeren Dmytro Kuleba og russlands utenriksminister Sergej Lavrov, til det fjerde forhandlingsmøtet mellom Ukraina og Russland. Møtet ble avholdt i Antalya, Tyrkia, under ledelse av Tyrkias utenriksminister Mevlüt Çavuşoğlu. Initiativet til møtet kom fra Tyrkias president Recep Tayyip Erdogan. Møtet førte ikke til noen våpenhvile.
Isle of May
Historie
Den såkalte slaget ved Isle of May fant sted i nærheten natt til 31. januar 1918. En sekvens av tilfeldige kollisjoner mellom Royal Navy krigsskip skjedde i løpet av litt mer enn en time som så to ubåter senket med store tap av menneskeliv, ytterligere fire skadet sammen med en lett cruiser.
Russlands invasjon av Ukraina 2022
Samtalerunder mellom Russland og Ukraina
President Zelenskyij meddelte i et intervju med russiske journalister 27. mars at Ukraina var villig til å diskutere selvstendighet for Donbas-regionen. Intervjuet ble gitt til redaksjonene Meduza, Dozhd TV og avisen Kommersant.
Monochamini
Monochamini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.
Levevis
Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske rundormer.
Utbredelse
Gruppen er utbredt i den palearktiske sone, Nord-Amerika, Sørøst-Asia og Afrika.
Systematisk inndeling
Disse slektene blir noen ganger ført til Lamiini.
Russlands invasjon av Ukraina 2022
Samtalerunder mellom Russland og Ukraina
Tirsdag 29. mars 2022 møttes delegasjoner fra Ukraina og Russland igjen for en femte runde med samtaler i Istanbul Tyrkia, siden Russlands invasjon av Ukraina. Der ble et nytt forslag om sikkerhetsgarantier lagt frem av den ukrainske delegasjonen, som innebærer at blant annet at Israel, Canada, Polen og Tyrkia kan være blant nasjoner som stiller som sikkerhetsgarantister.
I en artikkel på nettstedet Politico i mai 2022 beskrev den ukrainske presidenten Zelenskyij hvordan den franske presidenten Macron hadde bedt han om å oppgi deler av Ukraina til Russland så den russiske lederen Putin unngikk «å miste ansikt». Den ukrainske presidenten understreket at det var russiske styrker som sto på ukrainsk territorium, og ikke omvendt, og at Ukraina aldri ville anerkjenne Russlands forsøk på å annektere Krim.
Økonomiske konsekvenser
Det internasjonale energibyrået (IEA) forventer at krigen fører til raskere utfasing av fossil energi slik russisk gass, olje og kull erstattes av fornybar energi. Volumnedgang har på kort sikt blitt kompensert av økt priser som har opprettholdt Russlands inntekter. Krigen fil trolig føre til at de europeiske landene vil forsøke å gjøre seg uavhengig av fossil energi fra Russland, særlig gass. Russlands andel av verdenshandelen med energi ventes å fall fra 20 % til 13 % i 2030. Norge ventes å tjene 900 milliarder kroner mer på salg av gass i 2022 på grunn av økte priser.
Kinesisk fredsplan
Den 23. februar 2023 la Kina frem en plan på 12 punkter for å få en politisk løsning på konflikten. Fredsforslaget fikk blandet mottakelse. Russland og Ukraina stilte seg positive, mens USA var mer avvisende.
Kinas 12 punkter for våpenhvile i Ukraina som ble fremlagt 23. februar 2023:
Noter
<references group="lower-alpha" />
Isle of May
Historie
The so-called "Battle" of May Island took place nearby on the night of 31 January 1918. A sequence of accidental collisions between Royal Navy warships occurred over little more than an hour which saw two submarines sunk with heavy loss of life, another four damaged along with a light cruiser.
Slaget ved Isle of May er et tradisjonelt navn som egentlig ikke handler om et slag, men om en rekke ulykker under militærøvelse om natten til 31. januar 1918 under den første verdenskrig. Flere krigsskip og ubåter fra Royal Navy kolliderte under mindre en time, og totalt døde 104 mennesker.
Royal Navy opprettholdt et kontrollsenter på øya for indikatorsløyfer og seks ASDIC-enheter lagt på havbunnen for å oppdage ubåter og fiendtlige overflatefartøyer som forsøkte å gå inn i Forth fra kort tid før den andre verdenskrig og fram til 1946.
Siden 1956 har øya vært dedikert som et nasjonalt naturreservat og administrert av Nature Conservancy Council, nå NatureScot, selv om øya frem til 1989 faktisk var eid av Northern Lighthouse Board.
Fyrtårn
Et kullfyrt fyrtårn ble etablert i 1635 (eller 1636) av James Maxwell fra Innerwick, og John og Alexander Cunningham, som belastet frakten med en tonnasjebasert avgift.
Fyret var det første permanent bemannede i Skottland og på den tiden ansett for å være et av de beste som eksisterer, brukte rundt 400 tonn kull per år, noe som krevde tre mann for å passe på det.
En av de trefyrvokterne, George Anderson, og hans kone Elisabeth, sammen med fem av deres seks barn ble kvalt av røyk i januar 1791. Deres elleve måneder gamle datter Lucy ble oppdaget i live tre dager senere. Aske og slagg hadde hopet seg opp ved siden av det 12 meter høye fyrtårnet i løpet av de siste ti årene og hadde nådd vinduet til vokterrommet, og begynte å ulme fra kull som hadde falt fra fyret.
Lyset var noen ganger vanskelig å gjenkjenne, for eksempel HMS «Nymphe», et krigsskip med 36 kanoner erobret fra franskmennene i 1780, og HMS «Pallas», ble vraket nær Dunbar natten til 19. desember 1810 fordi navigatørene deres hadde tatt feil av en kalkovn på fastlandskysten med fyrtårnet.
De høye kostnadene for kullet, rundt 150 tonn per år, sammen med forbedringer i oljelys førte til at lyset ble erstattet med en glødekappe i 1924.
Et annet mindre fyr, Low Light, ble konstruert noen hundre meter fra hovedlyset i 1843 for å gi (med hovedfyret) et par lys som ville bli justert for å hjelpe skip å unngå sandrevet North Carr Rock 11 kilometer nord for øya utenfor Fife Ness. Den ble først brukt i april 1844, men brukes ikke lenger, etter å ha blitt overflødig ved etableringen av North Carr Lightship i 1887, og bygningen brukes nå til fugletitting.
Hjemmeluft
Hjemmeluft er en bukt, område og høydedrag i Alta. I området ligger Alta Museums verdensarvsenter for bergkunst.
Stedsnavnet er en lydlikt av stedets samiske navn, Jiepmaluokta, som sjøsamer uttaler «Jemmaluvt», som betyr selungevik.
Kedleston Hall
Kedleston Hall er en engelsk herregård i Kedleston, Derbyshire, omtrent 6,5 kilometer nordvest for Derby, og er familiesetet til Curzon-familien, og er bygget på det stedet hans familie, av normannisk opphav og navnet stammer fra Notre-Dame-de-Courson i departementet Calvados i den franske regionen Normandie. Eiendommen eies dag av National Trust. Curzon-familien har hatt et gods i Kedleston siden minst 1297 og har bodd i direkte nedstamming enten like ved eller på samme sted hvor dagens hovedhus står. Dagens hus ble bygget av sir Nathaniel Curzon (senere 1. baron Scarsdale) i 1759.
Bygningsanlegget ble tegnet av arkitektene James Paine og Matthew Brettingham og var løslig basert på originale tegninger av Andrea Palladio for bygget Villa Mocenigo som aldri ble realisert. En på den tid relativt ukjent arkitekt, skotten Robert Adam tegnet noen av templene i hagen for å forlenge landskapet i parken. Curzon ble så imponert av dette at Adam ble satt til å lede byggingen av hovedhuset og ferdigstille tegningene.
Johannes Roth
Johannes Roth eller Ioann Iosifovitsj Rot (født i 1881 i Volmer i Saratov oblast i Tsarrussland, henrettet 17. januar 1938 i Ordzjonikidze) var en volgatysk russisk katolsk prelat som ble henrettet under utrenskningene i 1937-1938.
Bakgrunn
Johannes Roth var volgatysker; hans fødested Volmer var en gammel tysk nybyggerkoloni i distriktet Kamysjin ved nedre Volga. Han studerte til prest ved presteseminaret i Saratov.
Prest
Han ble presteviet 28. april 1904. Fra mai 1904 var han prest ved den tyske menighet i Odessa. I 1905 begynte han på studier ved det historisk-filologiske fakultet ved Novorossijskij Universitet i Odessa, men fullførte ikke. Han ble senere sogneprest i Jekaterinodar, og fra 1915 var han sogneprest og dekan i Pjatigorsk (Nord-Kaukasus).
Apostolisk administrator
Den 23. mai 1926 ble han utnevnt til apostolisk administrator for Nord-Kaukasus av biskop Michel d’Herbigny, hemmelig utsending sendt til Russland av pave Pius XI. Han skulle også ha blitt bispeviet, men det lot seg ikke gjennomføre gitt overvåkning og manglende bevegelsesfrihet.
I august 1930 ble han arrestert i Piatigorsk. Han ble dømt til tre års eksil etter art. 58-6 og 58-10 i RSFSRs straffelov, og sendt til Kasakhstan i 1931. Det er også informasjon om at han var i en fangeleir utenfor Murmansk.
Etter sin løslatelse i 1933 bodde han i Vorosjilovsk, og fra desember 1936 i Pjatigorsk.
Den 19. februar 1937 ble han arrestert og trukket inn i en rettssak mot katolske geistlige og lekfolk i Ordzjonikidze (Czerwiński et al.). Siktelsen lød «kontrarevolusjonær og fascistisk aktivitet i det øyemed å underminere sovjetmakten». Den lukkede rettssaken ble gjennomført 1.-2. november 1937, og fader Johannes ble dømt til døden etter Art. 58-6 (Militærtribunalet, Nord-Kaukasus militærdistrikt). Dommen ble bekreftet i Moskva den 7. desember 1937 (Militærkollegiet, Sovjetunionens høyesterett).
Han ble henrettet 17. januar 1938 i Ordzhonikidze.
Blackfriars Road
Blackfriars Road er en gate i Southwark i London. Det går mellom St George's Circus i den sørlige enden og Blackfriars Bridge over Themsen i den nordlige enden, som fører til City of London.
Halvveis opp på vestsiden ligger Southwark undergrunnsstasjon, på hjørnet med The Cut (London). På motsatt side ligger Palestra, et nytt stort kontorbygg som huser overflatedivisjonen av Transport for London.
Gaten er en del av Farringdon Road. Gaten møter Stamford Street og Southwark Street i den nordlige enden. Opprinnelig var gaten kjent som Surrey Street, bygget i 1760 nær Blackfriars Bridge, og anlagt etter planer av Robert Mylne.
Vestjøkulen
Vestjøkulen er en 4 km lang og 12 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breens lengderetning er orientert nord-sør og strekker seg fra Mefonna i sør til Samarinbreen i vest, og er en innlands forbindelsesbre mellom disse to samt Austjøkulen i øst og den vesle Stuptindbreen i nord - sentralt plassert i Sørkapp Land. Omkringliggende avgrensnende fjell omfatter fra nord og med klokken, Steinhatten (755 m), Hjelmen (849 m), Knattberget, Austernebba (759 m), Vesternebba (686 m) og Mefonntoppane (612-781 m) i sørøst, mens vestsiden er relativt åpen ut mot Samarinbreen.
Midt i breen er det to små innsjøer à om lag 100 meters lengde hver.
Navnet betyr «den vestlige breen», til skille fra Austjøkulen på andre siden av fjellryggen.
Furu Steinerskole
Furu Steinerskole var en Steinerskole i Ringsaker som ble grunnlaget 18. juni 2001 og nedlagt 1. august 2013.
Historie
Stiftelsesmøte for Furu Steinerskole i Ringsaker ble holdt 18. juni 2001, og første skoledag for skolen var 16. august samme år. Initiativ til å få i gang en Steinerskole i bygda ble tatt høsten 1997. Etter hvert kom flere interesserte til, og Steinerskoleforeningen ble stiftet. Det ble inngått avtale mellom foreningen og Ringsaker kommune 12. mai 2000 om vederlagsfri disposisjon av Kjerringhaugen i Brumunddal. Siden ikke alt kom fort nok på plass, skulle skolen først åpnes i 2001.
Steinerskoleforeningen ble på slutten av 2000 gjort oppmerksom på at Furu skole kunne bli lagt ned fra høsten 2001. 18. april 2001 bestemte Ringsaker kommune at skolen skulle nedlegges som offentlig skole, og foreningen fikk tilbud om leieavtale der. Kommunestyret i Ringsaker bestemte 30. mai 2001 å gi bort skolen til Steinerskoleforeningen i Brumunddal. Navnet på eieren av skolen ble senere endret til Stiftelsen Furu Steinerskole i Ringsaker. Skolen fikk 9. august 2001 godkjennelse etter privatskoleloven fra Statens utdanningskontor i Hedmark til drift for skoleåret 2001-2002. Skolefritidsordning kom i gang fra 29. mars 2003. Ungdomsskolen hadde sitt første skoleår 2004-2005.
På grunn av manglende elevtilgang ble skolen nedlagt 1. august 2013. Arkivmateriale etter Furu Steinerskole oppbevares ved Statsarkivet i Hamar.
Personkilometer
Personkilometer  og passasjerkilometer   (begge forkortet pkm) er to enheter for persontransportarbeid definert som henholdsvis antall personer (sjåfør medregnet) og antall passasjerer (sjåfør ikke medregnet) ombord på et kjøretøy ganget med hvor mange kilometer de blir transportert.
Enhetene brukes for å beregne drivstofforbruk (energiforbruk) og kostnader ved transport av personer, og brukes ofte for kollektivtransport og drosjer.
Med ubetjente autonome fartøy vil passasjerkilometer tilsvare personkilometer.
Eksempler
For eksempel vil en buss med 10 passasjerer og 1 sjåfør som kjører 10 km utføre et transportarbeid på:
Sammenheng med kjøretøykilometer
Enhetene personkilometer og passasjerkilometer har relevante sammenhenger med trafikkarbeid, som måles i enheten kjøretøykilometer og er definert som er det antallet kilometer kjøretøyet forflytter seg.
Shackleton (TV-serie)
Shackleton er en britisk dramaserie i to deler som ble sendt på Channel 4 i 2002.
Serien skildrer Ernest Shackletons Endurance-ekspedisjon i 1914, og har Kenneth Branagh, Kevin McNally, Lorcan Cranitch, Embeth Davidtz, Danny Webb, Matt Day og Phoebe Nicholls i hovedrollene. Serien er regissert av Charles Sturridge, og Roland Huntford var rådgiver under produksjonen.
Handling
Filmen forteller den sanne historien om oppdageren Sir Ernest Shackleton (spilt av Kenneth Branagh) og hans ekspedisjon til Antarktis, som begynte i 1914 med skipet «Endurance». Historien begynner med at han planlegger ekspedisjonen og forsøker å finne nok sponsorer. Shackletons mål er å kjøre hundespann fra den ene siden av Antarktis, til den andre siden. Dette vil gjøre Storbritannia til den aller første nasjonen, som har klart å gjennomføre en slik transkontinental reise.
Men kort tid etter at ekspedisjonen er i gang, oppstår det problemer på grunn av tykk is i havet og alt for lave temperaturer. Skipet «Endurance» blir snart fanget, og til slutt ødelagt, på grunn av isen. Shackleton lover å finne en måte å redde mennene på. Han foretar en episk reise over isen. Deretter gjennom Sørishavet, og en ukjent fjellkjede. Der kommer han endelig frem til en hvalfangst-stasjon, hvorfra redningsmenn sendes ut for å hjelpe hele hans skipbrudne mannskap.
Kvithettbreen
Kvithettbreen er en 2,5 km lang og 4 km² stor isbre langt sør på Spitsbergen, Svalbard, i fjellområdet i sørlige Sørkapp Land. Breen strekker seg fra Vasilevbreen i øst til Mefonna i vest, og er en innlands forbindelsesbre mellom disse. Omkringliggende avgrensninger omfatter Snøkrossen (767 m) i nord, Gråtinden (722 m) i øst, og Kvithetta (728 m) i sørvest og det karakteristiske fjellet Haitanna (932 m) i sør.
Breen har navn etter fjellet Kvithetta.
Putinversteher
Putinversteher er en neologisme i form av et tysk ord, som direkte oversatt til norsk betyr «en som forstår Putin», altså en «Putinforståer». Det tyske ordet «Versteher» betyr en som forstår. Når det tyske ordet «Versteher» blir tilføyd et annet, får det en dobbelt betydning, slik at det også skal oppfattes ironisk. For eksempel vil en «Frauenversteher», på norsk en «damevenn», typisk være en mann som skryter av sine mange kvinnebekjennskaper. Ordet «Putinforståer» blir derfor brukt til å beskrive en som har uttrykt forståelse for president Putin.
Et eksempel på en som er karakterisert som en «putinforståer» er den tidligere leder i det tyske partiet Die Linke Sahra Wagenknecht, som bare få dager før Russlands invasjon i Ukraina i februar 2022, blant annet uttrykte at
Det finnes eksempler på at personer selv har erklært seg som putinforståere. Således kritiserte i 2014 journalistene Mathias Bröckers og Paul Schreyer vestlige medier og dessuten USA, for å bære skylden for den kalde krigen som da var oppstått mellom øst og vest. Tittelen på deres bok Wir sind die Guten, må oppfattes som ironisk. Bröckers og Schreyer uttrykte seg i boken blant annet slik:
Begrepet har etter Russlands angrep på Ukraina fra 2014 og i årene fremover fått mer oppmerksomhet internasjonalt. Det har blitt brukt til å beskrive lignende fenomener også i andre land, der både personer i de politiske ytterkantene og enkelte lobbyister og næringslivsfolk med økonomiske interesser i Russland uttrykker «forståelse» for Putins politikk. Ofte kan «Putinforståere» møte kritikk av Russland med whataboutism-argumenter, som henvisning til utvidelser av NATO eller andre ting vestlige land skal ha gjort som rettferdiggjøring av russiske angrep på nabolandene.
Anne Eline Riisnæs
Karriere
Riisnæs debuterte i Oslo 1977 og året etter avla hun diplomeksamen ved Norges musikkhøgskole. Hun studerte senere i Wien, Østerrike og har hatt mange konserter både i Norge og internationalt, både som solist og akkompagnatør. Hun har vært solist med både Oslo Filharmoniske Orkester og Bergen Filharmoniske Orkester, og symfoniorkestrene i Trondheim og Stavanger. Foruten en rekke opptak i NRK, har hun flere skolekonsertturneer for Rikskonsertene. I de senere årene har hun engasjert seg i oppføringspraksis, og spiller også hammerklaver. Hun har mottatt en rekke offentlige og private stipendier.
Riisnæs er førsteamanuensis emerita ved Institutt for musikkvitenskap, Universitetet i Oslo, og ved Norges musikkhøgskole, og platedebuterete med Return der hun spilte Sonate nr 62 i Ess-dur av Joseph Haydn, Fantasier op. 116 av Johannes Brahms, Sonate op. 1 av Alban Berg og Preludier av George Gershwin.
Dardan Rexhepi
Malmö FF
Rexhepi gikk fra Lunds BK til Malmö FF i 2009. Etter ett år for Malmö FFs juniorlag, med 38 scorede mål på 43 kamper, spilte han første seriekamp som senior i Svenska Cupen mot Syrianska FC 18. mai 2010, hvor han scoret det avgjørende målet på overtid. Rexhepi spilte første kamp i Allsvenskan da Malmö FF møtte Helsingborgs IF. Rexhepi scoret også i sin debutkamp i serien, og sto også for en målgivende pasning i kampen, som endte 2-0. Kampen ble avgjørende for Malmö FF, da de vant Allsvenskan i 2010 med bare to poengs margin foran Helsingborgs IF.
Rexhepi hadde et lite gjennombrudd i 2011-sesongen, da han spilte 23 kamper og scoret ett mål. Rexhepi spilte også for klubben i kvalifiseringen til Mesterligaen 2011/2012, samt i gruppespillet i Europe League samme sesong. 2012-sesongen skulle vise seg å bli krevende for Rexhepi, som kom til å spille mindre enn sesongen før. Rexhepi spilte sammenlagt 13 av 30 kamper for Malmö FF denne sesongen, og ble stående uten scoringer i serien.
Landslagsspill
Rexhepi spilte første kamp for Sveriges U-21-lag 24. mars 2011, i en treningskamp mot Italias U-21-lag.
Francisco Xavier de Luna Pizarro
Biografi
Luna Pizarro fikk sin utdannelse i sin fødeby og senere ved universitetet i Cusco. Han underviste i teologi og rettsvitenskap ved seminaret i Arequipa. Han reiste til Spania og ble der vitne til motstanden mot Napoleons invasjon. Da han vendte tilbake til Peru ble han utnevnt til rektor for Dsm Fernando-kollegiet for medisin.
Han deltok så i anstrengelsene for å vinne landets uavhengighet fra Spania, og var president for den første grunnlovsgivende kongress i 1822, og forfattet konstitusjonen av 1823. Etter at José de San Martín fikk av som «protektor av Peru», ble Luna de Pizarro valngt til interimpresident inntil innsettelsen av José de la Mar.
Hjelpebiskop, så erkebiskop, av Lima
I 1836 ble han utnevnt til hjelpebiskop i Lima, og i 1846 ble han utnevnt til erkebiskop av Lima.
Kina-tatarer
Kina-tatarene (tatarsk: Кытай татарлары) er en av de 56 offisielt anerkjente etniske grupper i Folkerepublikken Kina.
De nedstammer fra volgatatarske håndverkere som slo seg ned for det meste i Xinjiang.
Antallet er (år 2000) på rundt 5000, og de fleste bor i Aletai, Changji, Yili, Ürümqi og Tacheng i Xinjiang.
Jubileum (album)
Jubileum (album) kan vise til:
Teray Smith
Teray Smith (født 28. september 1994 i Freeport) er en bahamansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i de innledende rundene på 200 meter.
Jubileum
Et jubileum er en fest som holdes i anledning av at et rundt antall år er gått siden en begivenhet (især 25, 50, 75, 100 år). Ordet brukes også om en årsdag for et jubileum.
Solovn
Solkoker er en innretning som bruker energien fra direkte lys fra Solen til å varme opp, koke eller pasteurisere drikke eller andre matvarer. Mange solkokere er relativt enkle, lavteknologiske innretning, mens noen er så kraftig eller kostbare som tradisjonelle ovner, og avanserte, stor-skala solkokere kan brukes for å lage mat til hundrevis av mennesker. Fordi de ikke bruker noe brennstoff og ikke koster noe i bruk, blir de anbefalt av mange hjelpeorganisasjoner for å redusere utgifter til brennstoff, unngå luftforurensing, og begrense avskoging og ørkenspredning.
Surrey Theatre
Surrey Theatre var et teater i London som ble etablert i 1782 som Royal Circus and Equestrian Philharmonic Academy. Det var i starten et av de mange sirkusene som tilbød det moderne London underholdning i form av både ryttershow og andre ridekunster. Det lå i Blackfriars Road, i London Borough of Lambeth. Området var på slutten av 1700-tallet betegnet som underholdningsområdet i London.
Historie
Etablissementet ble åpnet 4. november 1782 av komponisten og tekstforfatter Charles Dibdin (som var den første som brukte ordet «circus» om denne typen etablissementer), med bistand fra Charles Hughes, som var kjent for sine spektakulære opptredener på hesteryggen. Den første tiden var det barn som opptrådte på Dibdins scene; fra starten av var det meningen at dette skulle være et «utklekkingssted» for unge skuespillerne. Delphini, som var en stor stjerne innen opera buffa-sjangeren, ble teaterets neste direktør i 1788. Han satte opp en forestilling som inneholdt en scene med en ekte hjortejakt. Andre dyreopptredener fulgte, deriblant det populære hundenummeret Gelert og Victor, foredrag og musikalske komedier (som på De britiske øyer kalles «pantomimes»). Den populære komikeren John Palmer etterfulgte Delphini, og bestyrte teateret til 1789, da han ble satt i kasjotten i Horsemonger Lane fengsel fordi han var «en banditt og omstreifer»
Driften av Surrey Theatre fortsatte fram til 1810, selv om det oppstod mange problemer underveis; blant annet brant teateret ned i 1799 og på nytt 12. august 1805.
Da Elliston kom tilbake i 1827 snudde lykken for teateret. I 1829 ble Douglas Jerrolds melodrama Black-Eyed Susan, med T. P. Cooke som sjøhelten William, spilt over 300 ganger, noe som på den tiden var en stor suksess. Elliston gjorde sin siste opptreden på dette teateret 24. juni 1831, tolv dager før han døde. Etter Elliston ble Osbaldiston sjef for teateret, og også i hans sjefstid fikk teateret flere kassasuksesser. Deretter ble det blant annet satt opp flere Dickens-dramaer. Ira Aldridge, som var den første svarte skuespiller som gjorde suksess på engelske scener, spilte på Surrey Theatre i 1840-årene. C. Z. Barnett's oppsetning av A Christmas Carol ble spilt i 1844. Richard Shepherd, som etterfulgte Alfred Bunn i 1848, var sjef på teateret helt til 1869.
Den 29. januar 1865, under siste scene av den musikalske komedien Richard Cœur de Lion, tok det fyr i taket over en lysekrone. Publikum ble trygt evakuert, men før skuespillerne på scenen hadde rukket å komme seg ut ble hele teateret bekmørkt fordi han som hadde ansvaret for gassledningene hadde stengt av gasstilførselen til lampene for å unngå en eksplosjon. Det oppstod panikk på scenen, men skuespillerne ble hjulpet ut mellom de brennende kulissene av blant andre Green (som var scenemester), klovnene Rowella, Evans og Vivian. Mindre enn ti minutter senere stod hele interiøret i brann, og teateret brant ned kort tid etter midnatt.
Den 26. desember 1865 åpnet et nytt teater dørene. Den nye bygningen var tegnet av John Ellis og hadde plass til 2161 tilskuere fordelt på fire etasjer. I 1881 ble George Conquest husets nye teatersjef; han satte opp melodramaer – mange av dem var skrevet av ham selv – og musikalske komedier.
The Surrey Theatre gikk godt frem til Conquest døde i 1901. Teateret ble deretter ombygd av Kirk og Kirk til varieté teater, men publikum uteble, og teateret ble omgjort til en kino i 1920. Kinoen ble stengt i 1924 og bygningen revet i 1934. Stedet er nå bebygget med moderne leiligheter.
Kronglebreen
Kronglebreen er en 3 km lang og 5 km² stor isbre som i realiteten er den vestre delen av Vasilievbreen, langt sør på Spitsbergen, Svalbard, i fjellområdet i sørlige Sørkapp Land. Breen glir direkte over i Vasilevbreen i øst og strekker seg over til Mefonna i vest, og er en innlands forbindelsesbre mellom disse. Via Achmatovskaret er den også forbundet med den vesle Kvithettbreen i sør. Omkringliggende avgrensninger omfatter Kronglefjellet (881 m) i nord, Tvillingsåtene (549 m) i nordøst, Gråtinden (722 m) i sør og Snøkrossen (727 m) i sørvest. Avgrensningen av breen er uklar da en rekke nunatakker og sidearmer av breen forbinder de nevnte breene.
Breen har fått navnet på grunn av den kronglete formen.
Telefonavisen
Telefonavisen var en tjeneste Norsk Telegrambyrå innførte på 1960-tallet, med datidens spissteknologi. Folk i Oslo kunne ringe telefonnummeret 025 og få høre nyhetene lest opp fra et lydbånd; opplesningen varte i tre minutter.
Tjenesten ble en suksess, og i byråets interne blad NoTaBene oppsummerte man i 1967:"«Direktøren kan vanskelig skjule sin begeistring over nyanskaffelsen. [...] Det er planer om å utvide telefonavis-servicen til Bergen, Trondheim og Stavanger. Telegrafverket er interessert, men først må problemet med klargjøring av linjer løses. En telefonavis i disse byer bør gi grunnlag for egne avdelingskontorer for NTB.»"
Nina Jeriček
Nina Jeriček (10. april 1984 i Celje) er en slovensk håndballspiller, som spiller for den slovenske klubben og det slovenske landslaget.
Svarteboka (Rjukan Salpeterfabriker)
«Svarteboka» var det folkelige navnet på Rjukan Salpeterfabriker protokoll over avskjedigede arbeidere O.v. 1911. Det ble også kalt «svartkatten» eller ei «svarteliste». Protokollen dokumenterer svartelisting av arbeidere ved Rjukan Salpeterfabriker. Den er et personregister over forhenværende, oppsagte ansatte og over personer Norsk Hydro hadde bestemt skulle nektes ansettelse. Den inneholder opplysninger om i hovedsak arbeidere i årene 1911 og 1912. Den er delvis ført i pennen av lokale funksjonærer ved fabrikken, men er også en sammenstilling av opplysninger gitt av andre virksomheter innenfor konsernet, muligvis arbeidsgiverorganisasjonen og andre bedrifter.
Nina Jeriček
Jeriček fikk sin mesterskapsdebut for det slovenske kvinnelandslaget under Håndball-EM 2010 i Danmark og Norge.
Svarteboka (Rjukan Salpeterfabriker)
Registeret representerer bedriftsledelsens og kapitaleiernes behov for å føre kontroll med hvem som kunne jobbe ved bedriften, og det angir forholdsvis mange forskjellige grunner for svartelisting. Alt fra «fyll og skoft» til «oppvigleri» ble notert.
Norsk Hydro eier dokumentet, som er deponert ved Norsk Industriarbeidermuseum.
«Svarteboka» i Norges dokumentarv
Rjukan har en sentral plass i norsk industri- og arbeiderhistorie. «Svarteboka» synliggjør sider ved arbeidslivkultur og forholdet mellom arbeidere og arbeidsgivere under etableringen av vår moderne storindustri. Protokollen ble i 2012 innlemmet i Norges dokumentarv, et register over de viktigste dokumentene i norsk historie. Registeret er en nasjonal utgave av UNESCOs Verdensminne-program (Memory of the World), som skal bidra til å verne og tilgjengeliggjøre verdens dokumentarv, og fremstå som menneskehetens kollektive hukommelse.
Øyvind Førland
Øyvind Førland (født 1962) er en norsk tidligere castingutøver som representerte Oslo Sportsfiskere.
Førland vant seks VM-gull i casting: Flue presisjon, flue kombinert og 5-kamp i 1984, flue kombinert, rulle presisjon og sammenlagt øvelse 1-5 i 1986. Han vant tilsammen 45 medaljer i EM, VM og World Games.
Førland har vunnet 58 NM-gull. Han vant kongepokalen 8 ganger (1979, 1980, 1981, 1983, 1984, 1987, 1989 og 1990).
Kedleston
Kedleston er en landsby og et verdslig sogn i Derbyshire i England. Det ligger nordvest for Derby, og de nærmeste nabostedene er Quarndon, Weston Underwood, Mugginton og Kirk Langley.
Kedleston er nevnt i Domesday Book som eiendommen til Henry de Ferrers en normannisk adelsmann som deltok i erobringen av England. Stedet hadde en mølle. Stedet var verdsatt til 20 shilling.
Landsbyen huset blant annet Kedleston Hall, det historiske familiesetet til Curzon-familien og eies nå av National Trust. Sognekirken er All Saints Church, som ivaretas av Churches Conservation Trust.
Oluf Skjelbred-Knudsen
Oluf Andreas Skjelbred-Knudsen (født 10. april 1907 i Kristiansand, død 8. juli 1978) var en norsk skipsreder, bystyrerepresentant (1937-1951) og varamann til Stortinget (1950-1953). Han var visepresident i Norges Rederiforbund fra 1951, visepresident i Norsk Selskab til Skibbrudnes Redning 1970-1973 og president 1974-1976. I tillegg hadde han en rekke lokale tillitsverv i forskjellige næringsorganisasjoner, virksomheter og foreninger og var medlem av representantskapet i Det Norske Veritas (1958-1978). Han ble tildelt Kongens fortjenstmedalje i gull i 1976.
Han var sønn av skipsreder Kristian Knudsen (f 1877) og Malene Elisabeth Skjelbred (f. 1881), datter av O.A.T. Skjelbred
Skjelbred-Knudsen tok examen artium i 1925, seilte i utenriksfart i ett år og skaffet seg shippingutdannelse fra London, Rouen og Newcastle.
Han startet egen rederivirksomhet i juni 1932 med DS «Patria», et dampskip som tidligere hadde navnet DS «Lyderhorn». Skipet ble solgt i 1936. I 1935 kom DS «Atna» til. I juli 1938 ble DS «Tornes», et stykkgodskip på 1 339 brt levert som nybygg med byggenummer 170 fra Kristiansands Mek. Verksted. . Skipet forliste utenfor Spania i september samme år. Året etter fikk rederiet levert DS Patria, også det stykkgods, på 1 341 brt, byggenummer 171 fra samme verksted. Dette skipet ble beslaglagt i september 1940 og senket i juli 1943.
Ved siden av rederivirksomheten internasjonalt, drev Skjelbred-Knudsen lokalfart på Sørlandskysten fra august 1945 til januar 1950. Han startet som partsreder for DS «Lyngdal» som gikk i godsrute på strekningen mellom Arendal og Flekkefjord, og sjøbussene MS «Maarten» levert fra Helle båtbyggeri i mai 1947 og MS «Silius» som ble levert fra Rolands båtbyggeri i juli 1947. Disse to båtene, på henholdsvis 71 og 72’ trafikkerte i sommerrute mellom Arendal og Mandal.
I 1953 ble Skjelbred-Knudsen tatt opp som meddisponent i Skjelbreds rederi AS som var startet av hans morfar, og rederivirksomheten ble overført til dette selskapet.
Bergens Handelsbank
Bergens Handelsbank var en forretningsbank i Bergen. Banken ble etablert i 1916. Banksjef var Oscar Seim. Engasjementet i det ulønnsomme dampskipsselskapet Britannia ble belastende for banken. I 1920 ble Bergens Handelsbank oppkjøpt av Den norske Handelsbank.
Kjøretøykilometer
Kjøretøykilometer (kkm) er en enhet for trafikkarbeid (se arbeid (fysikk)) definert som antall kilometer tilbakelagt for et kjøretøy. Én kjøretøykilometer tilsvarer en kjørt avstand for et enkelt kjøretøy på én kilometer.
Kjøretøykilometer brukes i trafikkstatistikk for å bestemme intensiteten til en trafikkrute og mengden trafikk.
Vanligvis navngis kjøretøykilometer mer spesifikt etter hvilket transportmiddel som benyttes, eksempelvis:
Kommersielle kjøretøykilometer er antallet kjøretøykilometer for yrkestrafikk fratrukket tomme turer og verkstedsturer.
Eksempler
Kjøretøykilometer kan legges sammen etter vanlige regneregler. For eksempel vil ét kjøretøy som kjører full distanse tilsvare like mange kjøretøykilometre som to kjøretøy som kjører halve distansen:
I eksempelet vil altså 1 kjøretøy som kjører 2 kilometer utgjøre like mange kjøretøykilometre som 2 kjøretøy som kjører 1 kilometer hver (totalt 2 kkm i begge tilfellene).
Sergeja Stefanišin
Sergeja Stefanišin (19. september 1974 i Ljubljana) er en slovensk tidligere håndballmålvakt, som blant annet spilte for den slovenske storklubben og det slovenske landslaget.
Francis Hong Yong-ho
Francis Hong Yong-ho (koreansk: 홍용호 프란치스코, 洪龍浩 프란치스코) (født 12. oktober 1906 i Pyongyang i Keiserdømmet Korea, dødsår ukjent men formodet siden 1962) var katolsk biskop av Pyongyang i Nordkorea.
Hong ble fengslet av det kommunistiske regimet under Kim Il-sung i 1949 og endte senere med å forsvinne. Kardinal Nicolas Cheong Jin-suk, uttalte i 2006:
Biografi
Hong ble presteviet den 25. mai 1933.
Hongs død ble til slutt offisielt godtatt som et faktum av Den hellige stol i juni 2013, selv om verken tid eller sted er blitt kjent. Denne beslutningen ble fattet i forbindelse med at Den koreanske katolske bispekonferanse hadde bedt kongregasjonen for saligkåringer og dets nihil obstat til å åpne en saligkåringsundersøkelse vedrørende biskop Hong.
Episkopalgenealogi
Hans episkopalgenealogi er:
Koo Kien Keat
Koo Kien Keat (født 18. september 1985) er en malaysisk badmintonspiller. Han kvalifiserte seg til Sommer-OL 2012 i London etter å ha kommet blant de beste på verdensrankingen, der han røk ut i semifinalen i dobbel.
Sydney Siame
Sydney Siame (født 7. oktober 1997) er en zambisk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i de innledende rundene på 200 meter.
I 2021 representerte han Zambia under Sommer-OL 2020 i Tokyo, der han ble utslått i forsøksheatet på 200 meter.
Rena Wang
Rena Wang (født 15. august 1991) er en amerikansk badmintonspiller. Hun kvalifiserte seg til Sommer-OL 2012 i London etter å ha kommet blant de beste på verdensrankingen, der hun røk ut i gruppespillet i singel.
Jung Jae-sung
Jung Jae-sung (født 25. august 1982 i Jeonju, død 9. mars 2018 i Hwaseong) var en sørkoreansk badmintonspiller.
Han kvalifiserte seg til Sommer-OL 2012 i London etter å ha kommet blant de beste på verdensrankingen, der han tok bronse i double for menn.
Han døde den 9. mars 2018 av et hjerteanfall.
European Cup Winter Throwing 2011
European Cup Winter Throwing 2011 ble arrangert 19. og 20. mars 2011, på National Sports Academy i Sofia i Bulgaria. Dette var 11. utgave av European Cup Winter Throwing, og arrangør var European Athletic Association og Bulgarias friidrettsforbund.
Tamara Mavsar
Tamara Mavsar (1. april 1991 i Ljubljana) er en slovensk tidligere håndballspiller, som spilte for den slovenske storklubben og den makedonske klubben, samt det slovenske landslaget.
European Cup Winter Throwing 2011
Konkurransen var både for senior og U23 junior.
Castle Freak
Castle Freak er en amerikansk skrekkfilm fra 1995, regissert av Stuart Gordon. Filmen er løst basert på novellen The Outsider av H. P. Lovecraft, og kom ut på VHS i USA den 14. november 1995. Filmen ble sluppet på DVD i USA 16. desember 1997, og den ble produsert og distribuert av Full Moon Entertainment.
Sammendrag
Etter å ha arvet ett gammelt slott fra det 12. århundre som tilhørte en kjent hertuginne, reiser John Reilly, hans kone Susan og deres blinde datter Rebecca til Italia for å se på slottet. Susan klandrer fremdeles John etter at de mistet den fem år gamle sønnen deres i en fyllekjøring, som også kostet deres datter synet på begge øynene. Den lille familien planlegger å overnatte på slottet frem til de kan avvikle boet og selge hele slottet. Det familien ikke vet er at det bor ett fryktelig monster på slottet, som har blitt holdt innelåst i kjelleren i mange år. Hertuginnen som tidligere eide slottet hadde en sønn, Giorgio, som ble holdt fanget og torturert av hertuginnen som hevn fordi hennes ektemann forlot henne. Giorgio bor fremdeles i de dype fangehullene under det store slottet.